Wilson Palacios
<s>Wilson Roberto Palacios Suazo (La Ceiba, 29. srpnja 1984.) je honduraški nogometaš i bivši reprezentativac koji igra kao defenzivni vezni.</s><s>Trenutno igra za Olimpiju, u kojoj je i započeo nogometnu karijeru.</s>

<s>Rođen u La Ceibi 1984. godine, Palacios je profesionalnu karijeru započeo u Olimpiji, odakle je 2007. godine otišao na posudbu u Birmingham City.</s><s>Godine 2008. potpisao je ugovor s Wigan Athleticom, odakle je 2009. godine prešao u Tottenham Hotspur.</s><s>Nakon dvije sezone prelazi u Stoke City, gdje ostaje do 2015. godine, iako se nikada nije nametnuo u prvoj momčadi.</s><s>Nakon jedne sezone u Miamiju, vratio se u Honduras, odnosno u matičnu Olimpiju.</s>

<s>Za reprezentaciju Hondurasa debitirao je 2003. godine te je sudjelovao na Svjetskim prvenstvima 2010. i 2014. godine.</s><s>Nakon potonjeg turnira se umirovio.</s>

<s>Palacios dolazi iz nogometne obitelji.</s><s>Njegova braća Milton, Jerry i Johnny također su profesionalni nogometaši, dok je njegov najmlađi brat Edwin također trebao biti profesionalni nogometaš, ali je otet 2007. godine (imao je samo 14 godina) te je njegovo tijelo pronađeno 2009. godine, iako je otkupnina bila plaćena.</s>

<s>Honduraški fudbaleri
Fudbaleri ili nogometaši Tottenham Hotspura
Fudbaleri ili nogometaši Stoke Cityja</s>

